O suicidio ye l'acto de dar-se muerte a un mesmo de manera voluntaria, excluyendo por tanto os mártirs, os combatients en una guerra u as victimas d'un accident. A inclusión u no d'a eutanasia adintro d'o suicidio ye controvertita, ya que ranca d'a mesma voluntat de morir pero l'acción u no evitación a fa una atra presona. Os motivos ta o suicidio son diversos pero se pueden agrupar baixo un mesmo denominador: a manca de sentito d'a vida. A Organización Mundial d'a Salut indica que mas d'un millón de presonas se suicidan cada anyo, y que ye una d'as prencipals causas de muerte entre os adolescents y os adultos de menos de 35 anyos. S'estima que cada anyo se producen entre 10 y 20 millons d'intentos de suicidio no fatals en tot o mundo.